อยากทราบสาเหตุคะ คือจะมีอาการมึนหัว หลังจากทานอาหารเสร็จ โดยส่วนมากจะตอนกลางวัน ที่ออกไปทานอาหาร กลับเข้ามาทำงาน จะมีอาการมึนเบลอๆ ต้องนั่งพักก่อน10-20นาที เป็นมาเกือบ1สัปดาห์คะ ไม่งดข้าวเช้านะคะ ทานข้าวเช้าและกาแฟเป็นปกติทุกวันคะ
สวัสดีคะ เรียนอย่างนี้ค่ะ ภาวะวิงเวียนหลังรับประทานอาหาร อาจจะเกิดได้จากสาเหตุดังนี้ค่ะภาวะที่เส้นเลือดไปเลี้ยงระบบทางเดินอาหารค่ะ เพื่อที่จะช่วยในเรื่องของการย่อยอาหารทำให้คนไข้มึนงง หลังจากรับประทานอาหารได้ค่ะ คนไข้อาจจะมาด้วยเรื่องของหน้ามืดวิงเวียน หรือ เจ็บหน้าอกร่วมด้วยได้คะ และอาจจะมีเรื่องของอาการคลื่นไส้อาเจียนได้ด้วยค่ะอาจจะเกิดจากการกินอาหารบางชนิดที่ทำให้มีปัญหาได้ค่ะ เช่น เครื่องดื่มแอลกอฮอร์ ผงชูรส ถั่ว ชา กาแฟ หรือ อาหารที่อาจจะมีเรื่องของการแพ้ เช่น เรื่องของแป้ง หรือ ขนมปัง อาจจะมีเรื่องของท้องเสียที่ไม่สามารถอธิบายได้ หรือ มีอาการท้องผูกสลับท้องเสียได้ด้วยค่ะปัญหาที่เกิดที่ไม่พบได้บ่อยหนักคือ เรื่องของการกินอาหารเข้าไปแล้วทำให้มีปัญหาน้ำตาลในเลือดต่ำแทนที่จะสูง ทำให้มีอาการคล้ายคนขาดน้ำตาลได้ค่ะนอกจากนี้ อาจจะต้องมาดูว่ามีปัญหาเรื่องของภาวะโรคความดันโลหิตต่ำ ร่วมด้วยที่ต้องพึงระวังไว้ค่ะ ดังนั้นควรจะไปตรวจสุขภาพร่วมด้วยค่ะช่วงนี้แนะนำให้ดืมน้ำให้มาก พักผ่อนให้เพียงพอ หลีกเลี่ยงอาหารบางประเภทที่เพิ่งรับประทานในช่วงหนึ่งอาทิตย์ที่มีอาการก่อนนะค่ะ พยายามลองรับประทานอาหารเป็นมื้อย่อยๆหลายๆ มื้อแทนกินอาหารปริมาณมากค่ะ แต่ที่สำคัญต้องหาสาเหตุค่ะ ว่าเกิดจากอะไรค่ะ